### 4.     Indkaldelse af stedfortrædere til 2. behandling af budgettet for 2022

**Åbent**

Sagsnr.: 326-2017-36316       J.nr.: 00.22.02           Dokumentnr.:
326-2021-260841

**Sagstype**

Beslutning.

**Resume og sagens baggrund**

Ditte Frandsen (A) og Kenn Lind (A) har meldt afbud
til Kommunalbestyrelsesmødet den 6. oktober 2021, hvor 2. behandling af
budgettet finder sted.

Borgmesteren har derfor indkaldt stedfortræderne Troels Kristensen
Søborg og Tanja Winther til at deltage i 2. behandlingen af budgettet.
Kommunalbestyrelsen skal her godkende, at betingelserne for at indkalde
stedfortrædere er til stede samt godkende Jean Krogh og Tanja Winther som
stedfortrædere.

**Indstillinger**

Kommunaldirektøren indstiller, at Kommunalbestyrelsen godkender

1. at der foreligger et forfald, der berettiger til
   stedfortræderindkaldelse
2. at Jean Krogh og Tanja Winther er rette
   stedfortrædere og valgbare.

**Behandling**

Kommunalbestyrelsen.

**Sagsfremstilling**

Ifølge den kommunale styrelseslov § 15 stk. 1 kan en
stedfortræder kræves indkaldt ved et medlems afbud til Kommunalbestyrelsens 2.
behandling af budgettet.

Det er de medlemmer, der er valgt på den pågældende
kandidatliste, som det fraværende medlem er valgt på, der kan kræve
stedfortræder indkaldt.

Borgmesteren har derfor, på Socialdemokratiets anmodning,
indkaldt stedfortræderne Jean Krogh og Tanja Winther til at deltage i 2.
behandlingen af budgettet.

Kommunalbestyrelsen skal træffe beslutning om, hvorvidt
betingelserne for stedfortrædernes indtræden er til stede, dvs. om der
foreligger et forfald, der berettiger til stedfortræderindkaldelse
(helbredstilstand, graviditet, barsel eller adoption, varetagelse af andet
offentligt hverv, forretninger eller lignende) samt om stedfortræderne er rette
stedfortrædere og valgbare.

**Økonomiske konsekvenser**

Der udbetales en diæt til stedfortrædere på 435 kr.